open-index/open-wikipedia-markdown huggingface dataset:
Faisal I av Irak

**Faisal I av Irak** (arabisk: فيصل بن الحسين بن علي الهاشمي‎, *Fayṣal al-Awwal ibn al-Ḥusayn ibn ‘Alī al-Hāshimī*; født 20. mai 1885 i Taif, død 8. september 1933 i Bern i Sveits) var arabisk militær hærfører, konge av Syria og deretter konge av Irak fra 1921 til 1933. 

## Liv og virke
### Bakgrunn
Han var sønn av Hussein Ibn Ali, som var emir av Mekka fra 1908 til han i 1916 utropte seg selv til konge av Hedsjas. Hans eldre bror Abdullah ble emir av Transjordan og konge av Jordan.

Ved utbruddet av første verdenskrig ble han plassert hos den tyrkiske guvernøren i Syria.

Feisal deltok fra 1915 i den arabiske nasjonale mobiliseringen og etter hvert i den militære kampen mot Det osmanske rike. Han fikk kommando over Nordarmeen, som etter innsats i Hedsjas fra 1916 rykket nordover, tok Wajh i januar 1917 med britisk støtte og til slutte nådde så langt nord som til Wadi al-Hasa. Etter at britene beseiret osmanene ved Megiddo i september 1918, kunne Faisals hær på bakgrunn av Det osmanske rikes sammenbrudd innta Damaskus 30. oktober–1. november 1918.

Han ledet den arabiske delegasjonen under fredskonferansen i Versailles i 1919, der han fikk støtte og veiledning av den innflytelserike Gertrude Bell, men samtidig fikk han se sine planer om et stort nordarabisk rike falle i grus.

### Konge av Syria og så av Irak
Faisal etablerte en britiskstøttet regjering og ble utropt til konge av det arabiske kongedømmet Syria av en nasjonalforsamling i Damaskus, men han ble utvist fra Syria av franskmennene og tok tilflukt i Storbritannia. Frankrike ønsket å etablere et eget interesseområdet i Syria og Libanon og godtok ikke den britiskstøttede Faisal. 

I 1921 ble han med britisk støtte konge av Irak, der han ble kronet i august 1921. I 1930 inngikk han en avtale med Storbritannia om full uavhengighet for Irak innen 1932.

Faisal var konge i Irak til 1933, da han døde av et hjerteattakk under et besøk i Bern i Sveits. Han ble etterfulgt av sin sønn Ghazi.

## Referanser


## Litteratur
*
*
*
*
Acidota

* 

***Acidota*** er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). De er blant de mest kuldetolerante billene og kan være aktive oppe på snøen.

## Utseende
Middelsstore (4-6 millimeter), avlange, blanke, rødlige kortvinger. Hodet er ganske lite, pronotum hvelvet og omtrent så langt som bredt. Beina er korte og har en rad av fine tenner langs ytterkanten.

## Levevis
*Acidota*-artene lever på bakken og kan være aktive i ganske kaldt vær. Den vanligste arten, *[[Acidota crenata]]*, ses ofte krypende rundt på snøfenner om våren, der den spiser insekter som har forulykket på snøen.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae) Macleay, 1825
****** Stammen Anthophagini Thomson, 1859
******* Slekten *Acidota* Stephens, 1829
******** *[[Acidota brevis]]* Assing, 2004
******** *[[Acidota crenata]]* (Fabricius, 1792)
******** *[[Acidota cruentata]]* Mannerheim, 1830
******** *[[Acidota daisetsuzana]]* Y.Watanabe, 1990
******** *[[Acidota montana]]* Smetana, 1993
******** *[[Acidota nivicola]]* Smetana, 1993
******** *[[Acidota quadrata]]* (Zetterstedt, 1838)
******** *[[Acidota semisericea]]* Cameron, 1929 – finnes i Europa, men ikke i Norge
******** *[[Acidota subcarinata]]* Erichson, 1840

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bildegalleri av nordamerikanske arter: http://bugguide.net/node/view/38167/bgimage
* Bilder av *[[Acidota crenata]]* og *[[Acidota cruentata]]*: http://coleoptera.ksib.pl/search.php?taxonid=21816&l=en&dds=par
Apateticinae

* *[[Apatetica]]*
* *[[Nodynus]]*

**Apateticinae** er en gruppe av biller som hører til familien kortvinger (Staphylinidae). De forekommer ikke i Europa.

## Utseende
Svært brede kortvinger med dekkvinger som dekker nesten hele bakkroppen. De ligner sterkt på åtselbiller (Silphidae) men skiller seg blant annet på at antennene er jevnt fortykket mot spissen, uten en avsatt klubbe.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien åtsel- og rovbiller, Staphylinoidea
**** Familien kortvinger (Staphylinidae) Latreille, 1802
***** Underfamilien **Apateticinae** Fauvel, 1895
****** Slekten *[[Apatetica]]* Westwood, 1848 – 25 arter
****** Slekten *[[Nodynus]]* Waterhouse, 1876 – 5 arter

## Eksterne lenker
* 
* Bilder av *[[Nodynus leucofasciatus]]* og *[[Apatetica]]* sp.: http://www.zin.ru/animalia/coleoptera/eng/apate_st.htm
Mary Ro Reyes

**Mary Ro Reyes** (født 4. januar 1992 i Puebla) er en meksikansk kunstløper. Hun vant det nasjonale mesterskapet i kunstløp for seniorer i 2011. I 2007 vant Reyes gullmedalje det nasjonale juniormesterskapet i Guadalajara. Reyes deltok også i junior VM 2008 der hun endte på en 40.-plass.

## Referanser


## Eksterne lenker
*
Rocio Salas

**Rocio Salas Visuet** (født 4. oktober 1978 i Mexico by) er en meksikansk kunstløper. Hun vant det nasjonale mesterskapet i kunstløp for seniorer i 1999 og 2000. Salas oppnådde en 43.-plass både i VM i kunstløp 2000 i Nice og i VM i kunstløp 2001 i Vancouver.

## Referanser


## Eksterne lenker
*
Pierre Ollivier

**Pierre Ollivier** (født 1890, død ukjent) var en belgisk bryter som deltok i de olympiske leker 1924 i Paris.

Ollivier vant en olympisk sølvmedalje i bryting under Sommer-OL 1924 i Paris. Han kom på andreplass i vektklassen, mellomvekt opp til 79,0 kg, i fristil bak Fritz Hagmann fra Sveits.

## OL-medaljer
*  1924  Paris - Sølv i bryting, fristil mellomvekt  Belgia

## Eksterne lenker
*
Massy (Essonne)

**Massy** er en kommune i departementet Essonne i regionen Île-de-France. Massy er en av de sydlige forstedene til Paris og ligger 14,7&nbsp;km fra sentrum av Paris.

## Befolkningsutvikling
Massy gjennomgikk en rask utvikling i løpet av en kort tidsperiode, med en forvandling fra en stor landsby med  innbyggere i 1950 til en by med over  innbyggere i 1968. Etter den tid har folketallet ligget stabilt på ca.  innbyggere.

Innbyggerne i Massy kalles for *Massicois*.

## Referanser
* Kommunedata fra INSEE


## Eksterne lenker
* 
* Kommunedata INSEE
Sumeriske skrifter

***Sumeriske skrifter*** er en bok i Bokklubbens serie Verdens Hellige Skrifter, redigert av Jens Braarvig og utgitt i 2006. Boken inneholder tekster fra sumerisk mytologi.

Sumerisk mytologi oppsto i oldtidsriket Sumer, en av de eldste sivilisasjonene vi kjenner. De religiøse forestillingene var lenge knyttet til den enkelte bystat, og hver av de største gudene er knyttet til sin by. Etter hvert som Sargon samlet bystatene til ett rike ca 2&nbsp;300 f.Kr. utviklet det seg også en enhetlig gudeverden, hvor gudene står i relasjon til hverandre.

Hovedguden An er en tilbaketrukket gud uten noen aktiv kult. Sammen med Nammu har han sønnene Enlil som er den utøvende herskerguden, og Enki som er vannets og visdommens gud, og den som skapte menneskene. Enlils hustru er Ninlil. Måneguden Nanna-Suen var en viktig guddom, som representerte renselse og renhet. Han var far til solguden Utu og kjærlighetsgudinnen Inanna - som kalles Astarte i Det gamle testamente og Ishtar blant akkadierne.

## Innhold
* I kapittelet *Himmel og jord* tekster om og til Enlil, Ninlil og Enki
* I kapittelet *Guder* tekster om og til Nanna-Suen, Utu, Inanna, Ishkur, Nergal og Ninurta
* I kapittelet *Helter* tekster om Bilgamesh, Ziusudra og Lugalbanda
* I kapittelet *Mennesker* en tekst om Gudea og *[[Klagesangen over Ur]]*

## Referanser


## Bibliografi
* *Sumeriske skrifter*. Utvalg og innledende essay av Jens Braarvig; oversatt av Tor Åge Bringsværd mfl. Bokklubben, 2006. XXIII, 364 s. (Verdens hellige skrifter; 36). ISBN 978-82-525-6213-2
Trygve Bragstad

**Trygve Bragstad** (født 1967) er en norsk politiker for Høyre. 

Han er utdannet allmennlærer fra Levanger lærerhøgskole fra 1992 og cand.polit. i pedagogikk og historie fra Universitetet i Oslo fra 1997.

Bragstad ble med i Unge Høyre i Steinkjer mens han var skoleelev. Han var formann i Nord-Trøndelag Unge Høyre 1986–1987.

Han var politisk rådgiver for Høyre-leder Jan Petersen under stortingsvalgkampen i 1997, politisk sekretær for Trondheims ordførere Marvin Wiseth og Anne Kathrine Slungård 1997–2002 og medlem av Trondheim bystyre 1999–2003.

I 2002 ble han rådgiver for samfunns- og myndighetskontakt i Knut Røes kommunikasjonsbyrå i Trondheim. Bragstad var ansatt som næringspolitisk leder i Næringsforeningen i Trondheim 2006–2012 og konsulent i PwC i Trondheim 2012–2013. Han hadde også vervet som styreleder i Fortidsminneforeningen 2008–2011. I 2014 ble han kommunikasjonsdirektør i Arbeidstilsynet.

I 2019 kom han tilbake til politikken som Høyres andrekandidat ved kommunevalget i Trondheim. Han ble medlem av formannskapet og bygningsrådet (kommunalråd). I 2023 gikk han tilbake til en stilling i Arbeidstilsynet.

Han vokste opp i Steinkjer som sønn av Kerstin, født Karlsen, og Kristian Bragstad. Han er sønnesønn av fylkestannlege Sigurd Bragstad, oldebarn av Kristian Bragstad og tippoldebarn av Sivert Bragstad.

## Referanser


## Eksterne lenker
* 
*
Monterrey Ice Complex

**Monterrey Ice Complex** er en ishall i Santa Catarina i Monterreys storbyområde i den meksikanske delstaten Nuevo León. Ishallen har en kapasitet på 1&nbsp;500 tilskuere og er den største i Monterrey og den tredje største i Mexico. Ishallen er hjemmebane for ishockeyklubben Toros Monterrey og hallen blir også benyttet for kunstløp. Det har vært arrangert internasjonale mesterskap i ishallen, blant annet 3. divisjon av U18 VM i ishockey i 2010.

## Eksterne lenker
* Monterrey Ice Complex
Toros Monterrey

**Toros Monterrey** er en meksikansk ishockeyklubb som spiller i den meksikanske ishockeyligaen. Klubben, som ble etablert i 2004, spiller sine hjemmekamper ved Monterrey Ice Complex som har en kapasitet på 1500 tilskuere.

## Eksterne lenker
* Toros Monterrey sine websider
Studioleilighet

**Studioleilighet** er lik en hybel hvor soverom, kjøkken og stue er i ett rom eller i flere uavskilte rom. Kjøkkenet er ofte et tekjøkken.

En studioleilighet kan regnes som en hybel eller hybelleilighet avhengig av om den har eget bad. Dersom bad deles med andre beboere regnes den som hybel, mens dersom studioleiligheten har eget bad regnes den som hybelleilighet.

## Se også
* Hybel
* Hybelleilighet
* Bokollektiv
* Leiebolig
Giuseppe Alabardi

**Giuseppe Alabardi** (også kalt **il Schioppi**) var en italiensk maler som arbeidet i Venezia rundt år 1600. Han tilskrives en del arbeider i Oratorio di San Nicola da Tolentino i Vicenza. Han malte arkitektoniske landskap og illusjonistiske takmalerier (quadratura) og det er nedtegnet at hans malte arbeider inngikk i scenebildet til operaer i Venizia.

## Referanser
*
*Video av restaurasjonen av Oratorio di San Nicola da Tolentino.
Kronstad depot

**Kronstad depot** omfattet frem til 2017 driftssentral, verksted, vaskehall, og oppstillingsområde for Bybanen i Bergen. Området hadde anlagt testspor og en forbindelse til Jernbaneverkets ordinære jernbanenett.

Oppstillingsområdet hadde plass til alle bybanevognene for byggetrinn en og to, totalt 17 stykker, samt to servicevogner. Verkstedet hadde plass til to vogner av første størrelse (32 m) og kontorer for Bybanen AS som er ansvarlig for drift av infrastrukturen. Vaskehallen hadde plass til tre vogner og enkle servicefunksjoner som blant annet sandpåfylling. Utenfor vaskehallen var det utstyr for utvendig vask av bybanevognene. Keolis Norge hadde kontorer i samme bygg som driftssentalen.

## Fremtid
I forbindelse med ferdigstillingen av bybanen til Flesland ble det etablert depot på en 88 000 kvadratmeters tomt øst for flyplassen.   Det nye depotet har en kapasitet for 40 bybanevogner og overtar de fleste administrative funksjonene som tidligere har funnet sted på Kronstad. Depotområdet og jernbanesporet på Kronstad ble i 2018–2019 fjernet i forbindelse med utbyggingen av Bybanen til Fyllingsdalen. Der depotområdet lå før ligger nå nye Kronstad holdeplass for linje 2. 

Ved åpningen av Bybanens linje 2 åpnet også en ny vognhall i Fyllingsdalen med plass til 18 vognsett. Vedlikehold og servicefunksjoner finner fortsatt sted ved Kokstad 

## Historie

Området har en rik historie når det gjelder skinnegående transport. Driftssentralen er plassert i den gamle stasjonsbygningen fra den tiden Kronstad var jernbanestasjon på Vossebanen. Rett ved siden av hadde NSB verkstedsområde for vedlikehold av sitt materiell, i hovedsak brukt den tiden da damplokomotivene hadde behov for hyppig service. Deler av den bygningsmassen er gjenbrukt i Høgskolen i Bergen sitt nye bygg.

## Eksterne lenker
* Bybanens byggetrinn 4 (NLA − Norske landskapsarkitekters forening)
Giacomo Alberelli

**Giacomo Alberelli** eller **Albarelli** (død ca 1650) var en italiensk maler, som hovedsakelig arbeidet i Venezia 1600-1650.

Han var elev av og assistent til Jacopo Palma den yngre som han arbeidet som medhjelper for i trettifire år. Han malte historiske motiver, blant andre *Kristi dåp* for kirken Ognissanti. Ridolfi forteller at Alberelliogså var en billedhugger.

## Referanser


## Kilder
*
Christian Hervik Bull

**Christian Hervik Bull** (født 11. september 1978) er en norsk religionshistoriker. Han har hovedfag i religionsvitenskap fra Universitetet i Bergen 2006, og tok doktorgrad samme sted i 2014 med avhandlingen *The Tradition of Hermes: The Egyptian Priestly Figure as a Teacher of Hellenized Wisdom*. 

Han har skrevet artikler i tidsskriftene *[[Din (tidsskrift)|Din]]* og *Chaos*, og redigert en samling tekster om Hermes Trismegistos i serien Verdens Hellige Skrifter.
## Referanser
Francesco Albotto

**Francesco Albotto** (født ca. 1721 i Venezia, død 13. januar 1757 i Venezia) var en italiensk maler som hovedsakelig malte *[[vedutamaleri]]*. Han var en elev av Michele Marieschi. Etter Marieschis død giftet Albotto seg med enken og tok over hans virksomhet, og fortsatte å lage malerier i en lignende stil inntil sin egen død, noe som har skapt problemer når det gjelder hvem av Marieschi eller Albotto enkelte malerier skal tilskrives.

## Referanser
Kokstad depot

**Kokstad depot** er en del av byggetrinn tre av Bybanen i Bergen. 

Dagens depot på Kronstad har ikke kapasitet utover det antall vogner som det er behov for i byggetrinn en og to. Når Kokstad depot er etablert, vil Kronstad depot sannsynligvis reduseres til å være oppstillingsområde for de vognene som skal starte fra sentrum om morgenen.

Kokstad depot omfatter ca. 80 mål oppstillings- og verkstedsområde. Arealplan for området ble kunngjort januar 2012. Kapasiteten vil være ca 64 vogner, det er langt over behovet til linjen Byparken til Flyplassen Terminal. Det er planlagt at kapasiteten på anlegget skal dekke behovet for alle Bybanens fremtidige utvidelser. 

Av driftsmessige årsaker kan det bli etablert depot i Åsane når banen forlenges dit. 

## Fremdrift
Fylkestinget vedtok 12. mars 2013  å starte på arbeidet med å tilrettelegge tomten i mai 2013. Fylkeskommunen forskutterte 40 millioner kroner til arbeidet ettersom utvidelsen av Bergensprogrammet fortsatt ligger til behandling i Samferdselsdepartementet. Tilretteleggingsarbeidene startet i 2013 for at man skal nå målet om åpne å byggetrinn tre i 2016 samtidig med åpningen av ny terminal på Bergen Lufthavn Flesland. 

## Referanser
Popular

**Popular** kan referere til:

* Popular (sang), sang av den svenske artisten Eric Saade.
* *[[Livet på Kennedy High]]*, amerikansk TV-serie (originaltittel *Popular*).

## Se også
* Ford Popular, en engelsk Ford-modell produsert mellom 1953 og 1962.
Mårkær kloster

**Mårkær Kloster** (Moerker) ble i 1391 grunnlagt av den katolske hospitalsorden *antonittene*, oppkalt etter Den hellige Antonius.

## Første antonitterkloster i Norden
Antoniusklostret i Mårkær var en mellomting mellom et herre- og et tiggerkloster. Klosteret ble grunnlagt etter at antonittene i Tempzin, Mecklenburg hadde tilegnet seg gods på halvøya Angel i det sydlige Slesvig. Klosteret lå mellom Flensborg og Kappel, og var det første av sitt slag i Norden.
 
I 1470 ga Christian I Frue Kirke i Præstø til hr. Povl Winter, præceptor i St. Antonius hus i Mårkær. Dermed ble Mårkær moderkloster til Præstø kloster. Dronning Dorothea lot seg oppta i broderskapet, og etterlot det 300 gylden.

## Reformasjonen
Mårkær ble etter reformasjonen oppløst. Da hertugdømmet i 1544 ble delt mellom kong Christian III og hans to brødre, kom Mårkær til hertug Adolf av Slesvig-Holsten-Gottorp. De siste bygninger forsvant i 1780.

## Kuriosa
Antonigade i København, er oppkalt etter to parseller som antonittermunker fra Præstø eide i hovedstaden.

## Referanser


## Eksterne lenker
* ''Mårkær Kloster'' i Den store danske
* Antoniterordenen hos jmarcussen.dk
Comunità di Sant’Egidio

**Comunità di Sant'Egidio** (*Sant'Egidio-samfunnet* eller *Sant'Egidio-fellesskapet*) er en katolsk lekmann-organisasjon som er offisielt godkjent av Den katolske kirke. Den hevder å ha rundt  medlemmer i mer enn 70 land.

Den ble grunnlagt i Roma i 1968 av en gruppe skoleelever og studenter under ledelse av Andrea Riccardi. I Roma begynte de å jobbe med fattige. På begynnelsen av 1970-tallet ble aktiviteten utvidet. I 1976 gikk de etter forespørsel fra erkebiskopen i Beira, inn som meglere i en konflikt i Mosambik. De spilte en viktig rolle i å få avsluttet borgerkrigen i Mosambik som endte opp i fredsavtalen i Roma undertegnet 4. oktober 1992. Organisasjonen har også spilt en viktig rolle flere steder, blant annet Angola (særlig opp mot en felles plattform i 1995), på Balkan og Den demokratiske republikken Kongo. De har også meglet i andre konflikter, som i Libanon, Algerie, Burundi, Guatemala, Somalia og Sudan.

Organisasjonens arbeid i fattigdomsbekjempelse har gitt den troverdighet i mange ulike kretser og har slik kunnet opptre som megler i flere internasjonale konflikter. De har også bemerket seg i sitt arbeid mot dødsstraff.

Organisasjonen, eller grunnleggeren Andrea Riccardi har fått tildelt flere internasjonale priser, blant dem Balzanprisen (2004), Félix Houphouët-Boigny-fredsprisen (1999), Niwano-prisen og Karlsprisen (Riccardi i 2009).

Det ble i februar 2011 kjent at organisasjonen også ble nominert til Nobels fredspris. Italias parlament fremmet en tilsvarende nominasjon i 2002.

## Selvdefinerte hovedoppgaver
Organisasjonens hovedoppgaver er:
*Bønn, med utgangspunkt i bibellesning.
*Spredning av evangeliene for å hjelpe dem som søker etter en mening med deres liv.
*Gratis og ubetalt hjelp til fattige.
*Økumenisk arbeid.
*Dialog med medlemmer av andre trossamfunn og ikke-troende.

## Referanser


## Eksterne lenker
* Hjemmesidene til Comunità di Sant'Egidio
* Profilartikkel om Andrea Riccardi i Time Magazine 3. april 2008
Innocente Alessandri

**Innocente Alessandri** (født ca. 1740 i Venezia, dødsår og sted ukjent) var en italiensk gravør som ble undervist av Francesco Bartolozzi før denne kunstneren forlot Italia. 

Han laget trykk, blant dem var følgende: 
* *Jomfru Maria, med skytsengel og sjeler i skjærsild*, etter Sebastiano Ricci
* Fire trykk som representerte *Astronomi*, *Geometri*, *Musikk* og *Maleri*, etter Domenico Maggiotto 
* *Jomfru Maria med en herlighet av engler*, etter Giambattista Piazzetta
* *Bebudelsen*, etter François Lemoyne
* *Landskap*, fjorten trykk etter Marco Ricci 
* *[[Flukten til Egypt]]*, etter Marco Ricci

## Referanser


## Litteratur
*
Galskap!

***Galskap!*** er en norsk spillefilm og miniserie fra 1985, regissert av Egil Kolstø med Lise Fjeldstad i hovedrollen. Filmen handler om en mor/datter-konflikt, og fikk en blandet mottakelse da den gikk på kino.

En lengre versjon ble vist på NRK Fjernsynsteatret i 1986. Denne var på to deler og ble sendt under tittelen *Galskapens stillhet*.

Den har en del likhetstrekk med den italienske dramafilmen *[[Hun ofret seg selv]]* fra 1952.

## Handling
Den middelaldrende Marianne har en desillusjonert 16 år gammel datter, uten tro på sin egen fremtid.

Datteren blir punker, og havner snart i konflikt med politiet. Men Marianne innser etter hvert at hun faktisk støtter flere av datterens synspunkter.

## I rollene
* Lise Fjeldstad – Marianne 
* Pia Borgli – Karin, Mariannes datter 
* Ole-Jørgen Nilsen – Erik 
* Per Gørvell – Peder 
* Eli Doseth – Lise 
* Ida Kolstø – Mariannes barnebarn 
* Ellen Horn – sykepleier
* Geo von Krogh – lege
* Henrik Scheele – NRK-tekniker
* Nøste Schwab – Bestemor 
* Per Sunderland – boms
* Bjørn Sundquist – politimann
* Noralv Teigen – politimann #2
* Andreas Kolstad  
* Svein Moen

## Eksterne lenker
*Programmet på NRK Nett-TV
*
Finker (matrett)

**Finker** (også plukkefinker, fedtfinker) er en matrett fremstillet av kokt, hakket kjøtt og innmat. 

Kjøttet stekes i fett med løk, epler og krydderurter og tilsettes *fedtegrever*. Retten kjennes i Danmark fra 1600-tallet og var typisk for slaktetiden. I Norge er retten kjent blant annet fra Sogn og Fjordane. 

## Munnhell
Når danske barn spurte hva familien skulle ha til middag, kunne de få svaret: *Finker i fars hat og [[øllebrød]] i mors lue*, hvilket var en spøkefull betegnelse for en dårlig og tarvelig rett.  

## Referanser


## Eksterne lenker
* Finker i Ordbog over det danske sprog
* Finker i Den store danske
* Hjemmelavet finker på lechef.dk
Francesco Hayez

**Francesco Hayez** (født 11. februar 1791 i Venezia, død 11. februar 1882 i Milano) var en italiensk maler. Francesco Hayez signerte ikke sine malerier og malte ofte samme motiv mange ganger.

## Referanser


## Eksterne lenker
*
HMS «Warspite» (03)

**HMS «Warspite»** (pennant number 03) var et britisk slagskip i Queen Elizabeth-klassen. Klassen på fem skip var de raskeste, tyngst bevæpnede og tyngst pansrede som tjenestegjorde under første verdenskrig og ble i 1919 beskrevet av Jane's som «den beste klassen av slagskip som hittil er blitt bygget».

«Warspite» hadde lang karriere i den britiske marinen; hun deltok i Jyllandsslaget under første verdenskrig, var en del av den britiske marinen i mellomkrigstiden, og deltok i mange viktige slag under andre verdenskrig, deriblant slaget om Narvik, slaget om Middelhavet og landsettingen i Normandie.
Hun fikk tilnavnet «grand old lady» av admiral Cunningham, som var leder av den britiske middelhavsflåten under andre verdenskrig (mens Warspite tjenestegjorde som flaggskip), og er det skipet i Royal Navy som har flest Battle Honours; dvs hun er det skipet i den britiske marinen som er anerkjent å ha deltatt i flest slag. I 1947 ble skipsrattet gitt av Kong Georg V til Kong Haakon VII, som ga rattet videre til Narvik by. Det henger i dag i bystyresalen i Narvik.

## Referanser
Manboy

**«Manboy»** er sangen Eric Saade deltok med i Melodifestivalen 2010. Nummeret hadde en innviklet dansekoreografi, og Eric Saade endte med å danse under mange liter vann på slutten av sangen. Han fikk nest flest stemmer blant folket, men på grunn av dårligere resultat blant juryene, kom Eric Saade på en tredjeplass. «Manboy»-fremførelsen ble av nettstedet Esctoday.com kåret til beste koreografi av bidrag som ikke kom til Eurovision Song Contest 2010. Sangen er skrevet av Fredrik Kempe og Peter Boström.

«Manboy» er gitt ut på single og er et spor på debutalbumet *[[Masquerade (album)|Masquerade]]* som Eric Saade ga ut i mai 2010.
Liste over ordførere i Atenco

Dette er ei **liste over ordførere i [[Atenco]]**, en kommune i den meksikanske delstaten México. Lista omfatter ordførerne fra 1940 fram til i dag.

## Eksterne lenker
* Enciclopedia de los Municipios y Delegaciones de México – Atenco
Arnøyhamn skole

**Arnøyhamn skole** er en norsk offentlig grunnskole som ligger i Arnøyhamn i Skjervøy kommune, Troms fylke. Den har 28 elever i 3 skoleklasser fordelt på klassetrinn fra første til tiende og er dermed *fådelt*. Skolen dekker hele barne- og ungdomstrinnet.

Skolen ledes av rektor Torgunn Hurlen Pedersen.

## Eksterne lenker
* Skjervøy kommune (*eier*)
* Utdanningsdirektoratet &ndash; Skoleporten: Arnøyhamn skole
Mario Ayala Pineda

**Mario Ayala Pineda** er en meksikansk politiker. Han representerer Partido Revolucionario Institucional (PRI), og blei valgt til ordfører i Atenco kommune ved valget 15. juli 2009. Partiet hans fikk 33,4 prosent av stemmene. Da han overtok vervet i august samme år, lovte han å gjøre en slutt på korrupsjonen og å forsterke samholdet blant innbyggerne i kommunen. Ordførerperioden hans varer fram til august 2012.

## Eksterne lenker
* Wordpress – El nuevo alcalde de Atenco, Mario Ayala Pineda, se comprometió a combatir la corrupción y gobernar para el pueblo y cerca del pueblo 20. august 2009
Alteidet skole

**Alteidet skole** var en  offentlig grunnskole som ligger i Alteidet i Kvænangen kommune, Troms fylke.

## Eksterne lenker
* Kvænangen kommune (*eier*)
* Utdanningsdirektoratet &ndash; Skoleporten: Alteidet skole
Andørja Montessoriskole

**Andørja Montessoriskole** er en privat grunnskole i Ibestad kommune i Troms fylke.
Skolen åpnet i 2004. Den overtok lokalene etter den kommunale Solstad Skole som ble lagt ned året før.
Montessoriskolen er den eneste skolen på andørja siden. Per 2011 var det 32 elever på skolen fordelt på elever fra klasse 1-10.

Skolen fører en montessoripedagogikk.

## Eksterne lenker
* Utdanningsdirektoratet &ndash; Skoleporten: Andørja Montessoriskole 
* http://www.andorja-montessoriskole.no/index.php?page=startsiden
Mellembygd kultur- og oppvekstsenter

**Mellembygd kultur- og oppvekstsenter** er en norsk offentlig grunnskole som ligger i Rundhaug i Målselv kommune, Troms fylke. Den har 51 elever på 4 klasser fordelt på 7 klassetrinn fra første til syvende. Skolen dekker hele barnetrinnet.

Skolen ledes av rektor Janne S. Langnes.

## Eksterne lenker
* 
* Målselv kommune (*eier*)
* Utdanningsdirektoratet &ndash; Skoleporten: Bakkehaug skole
Sangen om Noah

***«Sangen om Noah»*** er et skillingstrykk med opprinnelse fra Sverige. Visa ble mye brukt av Frelsesarmeen, men også Lapp-Lisa sang den på plate.

## Teksten

**1.**Hvorfor bygger du Noah en båt,
som en galning du bærer deg åt.
Bygger båten på land langt fra nærmeste strand
ingen av oss kan dette forstå.

**2.**Jo, Herren har talt og sagt,
at han snart ville vise sin makt.
Ingen bedre seg vil eller lytte der til
så nu må vi vel alle forgå.

**3.**Seg i mellom de rådslår så smått
har dit hen det nu virkelig gått.
Nei det er ikke så, ingen kan det forstå,
derfor fortsetter vi slik som før.

**4.**Tiden iler og Noah har hast,
å fullbyrde det Herren har sagt.
Under tiden man ler og på bygningen ser
stakkars Noah har mistet forstand.

**5.**Han har sagt at en dom forestår,
nu det er over ett hundre år.
Allting er jo så slikt vi har brød og er rik
alle sammen av oss har det godt.

**6.**Men en dag begynner stormen å gny
ut mot vest ses en mørknende sky.
De ser Noah gå inn ut i bygningen sin
og Gud selv lukker døren der til.

**7.**Likevel skjemter, ler de som før
og man rykker i Guds-mannens dør.
Noah kom til oss ut dette regn tar snart slutt
ingen seiltur du får ennu.

**8.**Himlens sluser de åpnes alt mer
regnet strømmer fra himmelen ned.
Kanskje Noah har rett er vel dette så sett
derfor vi nok alle forgår.

**9.**Svaret kommer fra Himmelens Gud
jeg har sendt dere Noah mitt bud.
Dere ville ei se gamle Noah forstå
og nu er deres syndemål fullt.

**10.**Arken seiler så mektig og trygg
på de frådende bølgenes rygg.
De som var der uti trygg og sikker skal bli,
thi de stanser på Ararats berg.

**11.**Men en ark ut av helt annet slag
Herren Jesus deg byder i dag.
Tviler du eller tror på deg selv det beror
du fremstilles for dommen en dag.

**12.**Enn er døren til arken ei stengt
for den tankeløse larmende mengd.
Men en dag blir for sent selv om du ei har ment
døren stenges for evig av Gud.


## Kilder
*Sangene i våre hjerter, Elin Prøysen, Damm 2007
Den frie folkestaten Württemberg

**Den frie folkestaten Württemberg** (tysk: *Freier Volksstaat Württemberg*) var navnet på Württemberg under Weimarrepublikken. Under novemberrevolusjonen ble kongeriket Württemberg omdannet til en folkestat (*Volksstaat*). Både grensene og landsforvaltningen var likevel uendret. I henhold til den nye grunnloven av 1919, som erstattet den gamle av 1819, var Württemberg fortsatt en delstat innenfor det tyske rike, men var en demokratisk republikk som i forfatningsteksten ble kalt «fri folkestat» (*freier Volksstaat*).
Bad Pyrmont

**Bad Pyrmont** er en kurby i Landkreis Hameln-Pyrmont i Niedersachsen. Byen ligger i Weserbergland mellom Hameln og Paderborn, såvel som langs den tysk-nederlandske ferieruten Oranier-Route. Elven Emmer) flyter gjennom byen. Bad Pyrmont har 20&nbsp;861 innbyggere (31. desember 2009)

## Bilder

Fil:Schloss Pyrmont 1900.jpg|Pyrmont slott, 1900
Fil:Hylliger Born01.jpg|Kilden Hylliger Born
Fil:Evangelisch-lutherische Stadtkirche.jpg|Den evangelisk-lutherske kirken
Fil:Bf-badpyrmont.jpg|Jernbanestasjonen


## Referanser


## Eksterne lenker
*
Stjernesangen

**«Stjernesangen»** er en kristen sang skrevet i 1910 av Henry Tandberg (1871–1959), til en melodi komponert av Jean Sibelius (1865–1957) i 1899.

Tandberg ble også kjent for å ha skrevet teksten til salmene Jeg er en seiler på livets hav, Jesus har bedt oss å komme og en rekke andre kjente, kristne sanger. Teksten til «Stjernesangen» skrev Tandberg i 1910. Melodien som den synges på er laget av komponisten Jean Sibelius i 1899, som finalesatsen i det historiske musikalske tablået *[[Finlandia]]*. I 1911 arrangerte Sibelius melodien for kor, med tittelen «Finalehymnen», men i Norge er tonen best kjent som melodien til «Stjernesangen».

Flere norske sangere spilte inn «Stjerne» på plate, deriblant Olav Werner (1913–1992) og Noralf Garborg. Sangen var i perioder en gjenganger i det ukentlige programmet *[[Ønskekonserten]]* i NRK. Den har også vært mye brukt i begravelser, noe som har vært omdiskutert på grunn av budskapet i teksten. 

I 2007 ga Damm forlag ut antologien ''Sangene i våre hjerter'', redigert av Elin Prøysen, der «Stjernesangen» er inntatt i kapittel 4.

Da *Frelsesarmeens Sangbok* ble revidert i 2010, var «Stjernesangen» tatt ut, etter å ha stått i sangbokas forskjellige utgaver siden 1930.

## Tekst
:1. Vi synger titt om sei’rens lønn der hjemme 
:om å få stjerner i vår krone der, Men la oss aldri noensinne glemme
:De stjerner tente vi mens vi var her

:2. De er den sorg som du til glede vendte
:de er den hjelp som du i nøden gav.
:De er de lys som du i mørket tente,de er de tårer som du tørret av!
:3. De er hver edel kamp du stred og strider,
:hver vunnet sjel, hver seier i hans navn.
:Hva du for Jesu skyld har lidt og lider,
:hvert kjærlig offer og hvert hellig savn!

:4. Men aller herligst glans og lys utsender
:det gode du i stillhet øvet her,
:som ingen annen, men kun Jesus kjenner,
:det stråler klarest i din krone der!

:5. Alt finner vi igjen for Herrens trone.
:alt som har evig verd, vi finner der.
:Men ingen stjerner får vi i vår krone
:som ei vi selv har tent mens vi var her!

## Referanser
Bardu ungdomsskole

**Bardu ungdomsskole** er en norsk offentlig grunnskole i Bardu kommune, Troms fylke. Den har elever fordelt på klassetrinn fra åttende til tiende. Skolen dekker hele ungdomstrinnet i kommunen.

Skolen ledes av rektor Vanja Bjørnsen Hovde.

## Eksterne lenker
* Bardu kommune (*eier*)
* Utdanningsdirektoratet &ndash; Skoleporten: Bardu ungdomsskole
Kirsten Flagstad Festival

**Kirsten Flagstad Festival** (etablert i ) er en klassisk musikkfestival på Hamar. Festivalen arrangeres hvert år i uke 25. Kunstneriske ledere for festivalen er Turid Karlsen og Jan-Helge Trøen og daglig leder er Solveig Rønningen.
Kirsten Flagstad Festival er en vokalfestival med forankring i klassisk musikk. Hovedfokuset ligger på konsertprogrammet, men i tillegg holdes masterclass, kunstutstillinger og foredrag, film og kåserier på Kirsten Flagstadmuseet.

## Formål
Festivalen ønsker å
*kaste lys over Kirsten Flagstad og den musikkform hun representerer.
*arbeide for å bedre kjennskapen til, og forståelsen for, musikk hvor stemmen er det bærende elementet.
*presentere et program hvor vesentlige deler tilhører den form og tradisjon som Kirsten Flagstad tilhører.
*bidra til at opera og klassisk musikk og sang vinner et nytt publikum.

Arbeidet med festivalen er i hovedsak basert på frivillig innsats.

## Eksterne lenker
*
Idrettsklubben Start i 1985

Start gikk på et par stygge smeller denne sesongen med 0-6 borte mot  og 0-7 mot , tidenes største tap på hjemmebane. Før siste runde sto laget i fare for å rykke ned. Seks lag kjempet om fire trygge plasser,  og  sto med 20 poeng,  og Start med 19 mens  og  fulgte med 18. Men 6-1 hjemme mot bunnlaget  holdt til å berge plassen, mens Brann og Moss måtte ned.

Jarle Ødegaard ga seg ved sesongslutt etter 251 klubbkamper.

## [[1. divisjon fotball for menn 1985|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1985|Norgesmesterskapet 1985]]*

## Intertoto Cup
''Utdypende artikkel: UEFA Intertoto Cup,

### Kamper gruppe 11

### Tabell gruppe 11

## Se også
* Kampreferater

## Kilder
Idrettsklubben Start i 1984

Klubbens første seriesølv var lenge innen rekkevidde etter bl.a. seks strake seire i juli/august. Tre ettmålstap på de fire siste gjorde at  knep andreplassen, og som i  tapte Start sølvet på målforskjellen.

20 år gamle Arve Seland debuterte denne sesongen og ble klubbens toppscorer, noe han gjentok i  og . Med 11 scoringer endte han på andreplass på toppscorerlista, to mål bak s Sverre Brandhaug. Trond Pedersen spilte sin 269. og siste seriekamp for Start mot  i oktober, et tall som var norsk rekord inntil det ble slått av Svein Mathisen noen år senere. 

Ellers mottok Svein Mathisen gullklokka etter å ha blitt byttet inn for Pål Jacobsen i VM-kvalifiseringskampen mot  i Idrætsparken 26. september, hans 25. og siste kamp for . Landslagstrener på dette tidspunktet var hans tidligere trener i Start, Tor Røste Fossen, som foretok uttaket etter en leder Matta skrev i Fevennen og anbefalte seg selv.

## [[1. divisjon fotball for menn 1984|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1984|Norgesmesterskapet 1984]]*

## Referanser


## Kilder
Sant’Egidio in Trastevere

**Sant'Egidio** er en tidligere klosterkirke i Trastevere i Roma.  Sant'Egidio (Egidius) er vernehelgen for eremittene.

Kirken ble bygget i 1630, men forlatt av nonnene tilknyttet Karmelittordenen i 1971. I 1973 ble den overtatt av Comunità di Sant'Egidio som hadde blitt grunnlagt i 1968, men søkte et fast tilholdssted. Organisasjonen, som fram til da ikke hadde hatt noe spesielt navn, tok navn etter kirken.

Comunità di Sant'Egidio har sine kontorer i det tilhørende tidligere klosteret.

## Eksterne lenker
*
Bombingen av Kristiansund

**Bombingen av Kristiansund** var et luftangrep på Kristiansund utført av bombefly fra den tyske stridsmakten som startet morgenen 28. april 1940 og varte i fire dager til 1. mai. Etter bombingen var store deler av byen totalskadd. Rundt 800 av byens 1&nbsp;300 bygninger ble helt eller delvis ødelagt, noe som tilsvarer 28 prosent av Norges samlede krigsskader på bygninger under andre verdenskrig. Skadene beløp seg på 60 millioner 1940-kroner, og seks mennesker omkom som en direkte følge av bombingen. Gjenoppbyggingen av byen etter krigen resulterte i Gjenreisningsbyen; Kristiansund sentrum, som er kommunens tusenårssted. Det var rundt 13&nbsp;000 av Kristiansunds 15&nbsp;000 innbyggere som fremdeles var i byen da angrept begynte.

Kristiansund ble også bombet av våre allierte under andre verdenskrig. Kristiansund var marinehavn for den tyske okkupasjonsmakten og Sterkoder mek. verksted ble bombet av britiske fly 12. desember 1944. Flyene bommet på målet og bolighus i Dalegata på Nordlandet ble truffet. 12 mennesker mistet livet og 19 ble skadet.

## Se også
* Angrepet på Norge 1940

## Referanser


## Litteratur
*
Vestfold Seilkrets

**Vestfold Seilkrets** (stiftet 15. april 1977) er én av kretsene i Norges Seilforbund. 14 seilforeninger er tilsluttet kretsen, hvorav 3 rene brettseilerklubber.

Seilkretsen har et tett samarbeide med Telemark Seilkrets og en av Vestfold Cup-seilingene blir hvert år arrangert av Brevik Seilforening i Telemark.

Kretsen er spesielt aktiv når det gjelder rekruttering og trening av yngre seilere. Sentralt i dette arbeidet står kretsens trenerutvalg som er underlagt kretsstyret og består av representanter for kretsens foreninger med mange unge seilere. Leder av trenerutvalget er styremedlem i kretsen.

Vestfold Cup har vært arrangert hver sesong siden 1986.

Trenings- og instruksjonssamlinger arrangeres hvert år av trenerutvalget. Aktiviteten her er blitt noe mindre de siste par årene grunnet minkende økonomisk støtte.

Ellers tar kretsen seg av vanlige oppgaver som samordning av kretsens terminliste, initiativ til kretsmesterskap og arrangement av kurs på kretsnivå ifølge Norges Seilforbunds kursplaner.

## Medlemmer

### Seilforeninger

### Brettseilerklubber

### Kiteklubber

## Eksterne lenker
*
Gombe Stream nasjonalpark

**Gombe Stream nasjonalpark** ligger i nordvestlige hjørne av Tanzania. Den grenser mot Tanganyikasjøen, og ligger like syd for grensen mot Burundi. Regionhovedstaden i  Kigoma er 20&nbsp;km syd for Gombe.

Parken ble etablert i 1968. Gombe er den minste av de parker som sorterer under Tanzania National Parks. Parken omfatter 51 kvadratkilometer med skog langs kysten på nordsiden av Tanganyikasjøen og strekker seg fra flate gress-sletter til tropisk regnskog, Paken kan bare nås med båt.
  
## Eksterne lenker
* 
* Tanzania tourist board
* Ape site at UCSD
Bibloporus

***Bibloporus*** er en gruppe (slekt) av biller som hører til underfamilien køllebiller (Pselaphinae) i den store familien kortvinger (Staphylinidae).

## Utseende
Små (gjerne 1-2 millimeter), mørke, avlange kortvinger. Hodet er forholdsvis stort, trapesformet, med små, runde fasettøyne. Antennene er middels lange, de to innerste leddene ganske lite fortykket, det ytterste leddet er stort og danner en klubbe. Maksillepalpene er temmelig korte, det ytterste leddet forstørret. Pronotum er omtrent så bredt som langt, med sterkt rundede sider og en dyp, oval grop ved roten. Dekkvingene dekker mindre enn halve bakkroppen, er glatte og blanke, fint hårete med en skarp lengdestripe nær innerkanten (sømmen). Bakkroppen er kort sylindrisk. Beina er middels lange, ganske kraftige. Leggen (tibia) på det midtre beinparet er gjerne noe utvidet hos hannen, med en kraftig, innoverrettet pigg i midten.

## Systematisk oversikt

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien køllebiller Pselaphinae Latreille, 1802
****** Stammen Trichonychini Reitter, 1882
******* Slekten ***Bibloporus*** Thomson, 1859
******** *[[Bibloporus bicanalis]]* (Casey, 1884)
******** ***[[Bibloporus bicolor]]*** (Denny, 1825) - i Norge
******** *[[Bibloporus ferentarius]]* Kurbatov, 1992
******** *[[Bibloporus japonicus]]* K.Sawada, 1956
******** *[[Bibloporus kivuensis]]* Jeannel, 1953
******** *[[Bibloporus mayeti]]* Guillebeau, 1888 - i Europa
******** ***[[Bibloporus minutus]]*** Raffray, 1914 - i Norge
******** *[[Bibloporus myops]]* Besuchet, 1970
******** *[[Bibloporus neglectus]]* Kurbatov, 1993
******** *[[Bibloporus pallidus]]* Raffray, 1912
******** *[[Bibloporus ponderosus]]* Kurbatov, 1991
******** *[[Bibloporus pubens]]* Kurbatov, 1991
******** ***[[Bibloporus ultimus]]*** Guillebeau, 1892 - i Europa
******** *[[Bibloporus variicolor]]* Reitter, 1882

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilder av europeiske arter: http://coleoptera.ksib.pl/search.php?taxonid=20856&l=en
Idrettsklubben Start i 1983

Start var det mestscorende laget i 1. divisjon denne sesongen med 47 mål og kun to målløse kamper, likevel holdt det ikke til mer enn bronse, klubbens fjerde. Før siste runde lå laget på andreplass og kunne sikre sølvet med to poeng borte mot , men klarte bare 2-2 og ble forbigått av . Det mest minneverdige i denne kampen var likevel da ballen etter mye klabb og babb i feltet havnet på hodet til Svein Mathisen og i mål bak Per Egil Nygård - Mattas eneste scoring med hodet i løpet av karrieren.

I serieåpningen 24. april lyktes det endelig på 10. forsøk å vinne en bortekamp mot Brann. Den bergenske visesangeren Ove Thue varmet opp hjemmepublikum, og kalte tidligere Brann-spiller Steinar Aase for *Judas*. Aase svarte med å score begge målene i Starts 2-0 seier.

## [[1. divisjon fotball for menn 1983|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1983|Norgesmesterskapet 1983]]*

## Se også
* Kampreferater

## Referanser


## Kilder
Ernst Holme

**Ernst Holme** (1927–1999) var en norsk filmfotograf som var ansatt i NRK i 27 år. 

Etter svennebrev hos Fred Montclaire i Oslo (fikk mesterbrev 1955), dro han i 1952 til New Zealand som nyhetsreporter for engelske aviser, hvorfra han også illustrerte. Holme var en av tre som fikk dekke den jevngamle Elizabeth II av Storbritannias kroningstur til New Zealand i 1953-54. Ernst Holme jobbet med myndighetene på Seychellene for å opprette deres fjernsynsstasjon i 1980.  Han var bosatt i Røyken og virket som filmfotograf for NRK fjernsynet i mange år. En bilulykke under et jobboppdrag i Finnmark i 1979 påførte ham en ryggskade som gjorde at han ikke kunne jobbe som fotograf mer. Han fikk andre oppgaver, men etter noen år ble smertene fra ryggskadene verre g i 1989 ble han uføretrygdet. Smertene fra ulykken plagde ham imidlertid stadig mer og til slutt endte han på sykehjem.

Holme underviste også ved en journalist-utdanning i Fredrikstad.

## Filmografi
* *[[Trost i taklampa]]* (Film, 1957). B-fotograf.
* *Elven og broen* (NRK, 1963)
* *Nordmenn som har gjort svensker av seg* (TV-serie, NRK, 1964). Ledet av Anders Buraas
* *Helene* (Langspillfilm for NRK, 1967)
* *Stemningsbilder fra Lofotfisket* (NRK). Med reporter Olav Aasmundtveit
* *Med Snehvit på skitur* (NRK, 1965). Med Birgit Brænne og puddelen «Snehvit» i *Kosekroken*
* *Trubaduren frå [[Värmland]]* (NRK, 1965). Med Birgit Gjernes på besøk hos Gunnar Turesson
* *En dag i november* (NRK, 1967). Om Youngstorget. Med Bjørn Ryg og Jan Horne
* *Tusseladd og tusselåt* (NRK, 1967). Om Per Storbekken.  Med Roald Øyen
* *[[Seychellene]] – et tropeparadis* (NRK Opplysningsavdelingen, 1970). Holme hadde opplegg og regi
* *[[Modum blåfargeverk]]* (1977). Med Arne Altern

## Referanser


## Eksterne lenker
*
Osaka internasjonale lufthavn

eller **Itami internasjonale lufthavn** er hovedsakelig sett en flyplass for innenlandsflyvninger i Kansairegionen i Japan, inkludert storbyene Osaka, Kyoto og Kobe. Den er klassifisert som en *førsteklasses flyplass* (etter japansk gradering).

## Historie
Itami lufthavn åpnet som **Nr. 2 Osaka lufthavn** (第二大阪飛行場 Dai-ni Ōsaka Hikōjō?) i 1939. Før flyplassen åpnet, ble Osaka betjent med sjøfly som landet ved munningen av elva *[[Kizu]]*. I 1931 planla myndighetene å opprette en ny «No. 1 Osaka Airport flyplass» ved munningen av elva Yamato, men grunnet tåkeproblemer ble planene skrinlagt. En «Nr. 2-flyplass» skulle heller bygges med landbaserte rullebaner. I starten ble flyplassen kun brukt av Den Japanske Keisers Hær.

## Flyselskap og destinasjoner

## Eksterne lenker
*
Idrettsklubben Start i 1982

Trener Svein Hammerø ble løst fra kontrakten etter tapet mot  i august, på et tidspunkt det var stor fare for å rykke ned. Han var den første treneren som måtte gå siden Karl Durspekt i , og den første mens klubben spilte på øverste nivå. Hammerø gjorde seg bl.a. bemerket ved å sette Svein Mathisen ut av laget i en seriekamp for første gang siden . Matta hadde startet 209 seriekamper på rad, men måtte i bortekampen mot  vente i 65 minutter før han fikk komme innpå. Erik Ruthford Pedersen overtok treneransvaret, og berget plassen med fire poeng mot  og  i de to siste kampene. Matta ble på sin side klubbens toppscorer for sjette år på rad, og var kun én scoring bak 1.divisjons toppscorerduo Tor Arne Granerud og Trygve Johannessen.

I cupen ble det tap mot  i kvartfinalen, etter at laget som i  gikk gjennom de fire første rundene uten baklengs. Juniorene gjorde det enda bedre ved å spille seg fram til NM-finalen der det ble tap mot  med 0-1 etter to omkamper.

Cay Ljosdal la opp ved sesongslutt etter 426 klubbkamper.

## [[1. divisjon fotball for menn 1982|1. divisjon]]

### Tabell

### Seriekamper

### Målscorere serie

## Cupkamper
*Utdypende artikkel: [[Norgesmesterskapet i fotball for menn 1982|Norgesmesterskapet 1982]]*

## Referanser


## Kilder
Euconnus

***Euconnus*** er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd. Det er funnet 6 arter i Norge.

## Utseende
Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er tykkere og danner en smal klubbe. Hodet er stort, rundet, med ganske små fasettøyne. Det er ikke påfallende innsnevret bak. Pronotum er hvelvet, rundt, uten påfallende groper, hos mange arter med påfallende kraftig, oppstående behåring. Dekkvingene er ovale, hver dekkvinge har en dyp lengdegrop ved roten, blanke. De dekker hele bakkroppen. Lårene, særlig framlårene, er tykke og kølleformede, beina ellers slanke.

## Levevis
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.
*Euconnus*-artene finnes særlig mellom råtnende plantemateriale, der det bruker å være rikelig med midder.

## Systematisk inndeling / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **[[Staphylinoidea]]**
**** Familien kortvinger, Staphylinidae Latreille, 1802
***** Underfamilien perlebiller, Scydmaeninae
****** Slekten ***Euconnus*** Thomson, 1859
******* ***[[Euconnus claviger]]*** (Müller & Kunze, 1822)
******* ***[[Euconnus pragensis]]*** (Machulka, 1923)
******* ***[[Euconnus maklinii]]*** (Mannerheim, 1844)
******* ***[[Euconnus wetterhallii]]*** (Gyllenhal, 1813)
******* ***[[Euconnus hirticollis]]*** (Illiger, 1798)
******* ***[[Euconnus fimetarius]]*** (Chaudoir, 1845)

### Liste over artene
Liste over arter i slekten ''Euconnus'' Thomson, 1859

## Kilder
* Silfverberg, H. (1992) *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea Web Service version 2.4 (2011. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilde av *[[Euconnus wetterhallii]]*: http://www.zin.ru/Animalia/Coleoptera/images/eucowett.jpg
* Bilder av noen europeiske arter: http://coleoptera.ksib.pl/search.php?taxonid=20763&l=en&dds=tbl
Konfliktåret 1824

## Pågående kriger
*Den greske selvstendighetskrigen (1821-1829)
**Greske revolusjonære på ene siden
**Det osmanske rike og Egypt på andre siden
*Kaukasuskrigene (1817-1864)
**Imamatet Kaukasus på ene siden
**Russland på andre siden
*De hispanoamerikanske uavhengighetskrigene (1808-1829)
**Spania på den ene siden.
**Stater i Sør-Amerika og Storbritannia og Irland på den andre siden.
*Den chilenske uavhengighetskrigen (1810-1826), del av De hispanoamerikanske uavhengighetskrigene
*Den peruanske uavhengighetskrigen (1811-1824), del av De hispanoamerikanske uavhengighetskrigene

## Hendelser
*Juli: Massakren på Psará
*29. august: Under slaget ved Gerontas i Den greske selvstendighetskrigen beseiret en gresk flåte en omanske armada.

## Fødsler

## Dødsfall
…